CELEX: C2006/294/121
Language: sl
Date: 2006-12-02 00:00:00
Title: Zadeva T-278/06: Tožba, vložena 6. oktobra 2006 — Združeno kraljestvo proti Komisiji

2.12.2006   
            
            
               SL
            
            
               Uradni list Evropske unije
            
            
               C 294/60
            
         Tožba, vložena 6. oktobra 2006 — Združeno kraljestvo proti Komisiji
   (Zadeva T-278/06)
   (2006/C 294/121)
   Jezik postopka: angleščina
   Stranki
   
      Tožeča stranka: Združeno kraljestvo Velika Britanija in Severna Irska (zastopnika: E. O'Neill, zastopnik, in H. Mercer, Barrister)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               razglasitev ničnosti člena 1 Odločbe Komisije 2006/554/ES o potrditvi obračunov, ki so jih predložile države članice glede izdatkov Jamstvenega oddelka Evropskega kmetijskega usmerjevalnega in jamstvenega sklada, ker izključuje iz financiranja Skupnosti izdatke Združenega kraljestva za leta 2001-2004 v višini £1 351 441,25 na revizijskem področju „mlečnih maščob pri proizvodnji hrane“ zaradi „nezadostne količinske kontrole proizvedenih izdelkov“;
            
         
               —
            
            
               Komisiji naložiti stroške, ki so nastali Združenemu kraljestvu.
            
         Tožbeni razlogi in bistvene trditve
   Tožeča stranka zahteva delno razglasitev ničnosti Odločbe Komisije 2006/554/ES z dne 27. julija 2006 o izključitvi nekaterih izdatkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS) iz financiranja Skupnosti (1), še posebej teh, ki se nanašajo na uporabo mlečnih maščob pri proizvodnji hrane v Združenem kraljestvu.
   Spor se nanaša na kontrolne ukrepe, ki jih je sprejela tožeča stranka v skladu s členom 23 Uredbe Komisije (ES) št. 2571/97 (2) (v nadaljevanju: Uredba Komisije), ki določa ukrepe, ki jih mora sprejeti država članica inter alia glede izdelave in uporabe koncentriranega masla, za katerega je mogoča subvencija, kadar je koncentrirano maslo uporabljeno za izdelavo določenih peciv in tort.
   Člen 23(2) Uredbe Komisije z izrazom „na kraju samem“ predvideva pregled proizvajalcev koncentriranega masla „med izdelavo koncentriranega masla“, tako da „se vsaka uspela ponudba […] pregleda vsaj enkrat“.
   Komisija ugotavlja, da tožeča stranka ni opravila ključnih pregledov, saj ima, po razlagi Uredbe Komisije, tožeča stranka obveznost, da fizično preveri količine v eni seriji koncentriranega masla na ponudbo po proizvodnji. Tožeča stranka trdi, da to pomeni v bistvu zagotoviti, da je vsaka uspela ponudba preverjena vsaj dvakrat. Tožeča stranka navaja, da se Komisija opira na pojem fizičnega količinskega pregleda, ki ga v Uredbi Komisije ni.
   Tožeča stranka navaja dva tožbena razloga:
   
               a)
            
            
               Komisija je storila pravno napako, saj je izpodbijana odločba nezakonita po prvem pododstavku člena 7(4) Uredbe Sveta (ES) št. 1258/1999 (3) (v nadaljevanju: Uredba Sveta) o financiranju skupne kmetijske politike, ker ni bilo podlage za ugotovitev, da zadevni izdatek ni bil v skladu s pravili Skupnosti iz člena 23(2) Uredbe Komisije; in
            
         
               b)
            
            
               Komisija je storila pravno napako, ko je z določitvijo izključenega zneska kršila četrti pododstavek člena 7(4) Uredbe Sveta.
            
         
      (1)  UL 2006 L 218, str. 12.
   
      (2)  Uredba Komisije (ES) št. 2571/97 z dne 15. decembra 1997 o prodaji masla po znižanih cenah in dodeljevanju pomoči za smetano, maslo in koncentrirano maslo za uporabo pri izdelavi peciva, sladoleda in drugih živil (UL 1997 L 350, str. 3).
   
      (3)  Uredba Sveta (ES) št. 1258/1999 z dne 17. maja 1999 o financiranju skupne kmetijske politike (UL 1999 L 160, str. 103).